Predkladacia správa

	 Na pozvanie predsedu vlády Belgického kráľovstva Guy Verhofstadta sa v dňoch 11. ‑ 12. februára 2003 uskutoční oficiálna návšteva predsedu vlády Slovenskej republiky Mikuláša Dzurindu v Belgickom kráľovstve. Predseda vlády SR absolvoval svoju poslednú bilaterálnu návštevu Belgicka v dňoch 29. - 30. novembra 1999. 

 V rámci návštevy sú plánované stretnutia predsedu vlády SR s predsedom Senátu federálneho parlamentu Belgicka Armandom de Deckerom, predsedom Snemovne federálneho parlamentu Belgicka Hermanom de Croom, predsedom vlády Belgicka Guy Verhofstadtom a tiež s predstaviteľmi belgických regiónov a spoločenstiev. 	
	
	Hlavným obsahom rokovaní budú bilaterálne vzťahy medzi SR a Belgickom s dôrazom na ekonomickú oblasť, otázky EÚ: predovšetkým budúca podoba zjednotenej Európy a spolupráca SR a Belgicka v európskom kontexte, problematika NATO a aktuálne zahranično-politické otázky.